b'\n_START_ARTICLE_\nLaura Saarikoski\n_START_SECTION_\nUra ja koulutus\n_START_PARAGRAPH_\nLaura Saarikoski on k\xc3\xa4ynyt vaihto-oppilaana Uudessa-Seelannissa Marist Sisters\xe2\x80\x99 Collegea, jonka j\xc3\xa4lkeen h\xc3\xa4n on valmistunut ylioppilaaksi Pohjois-Tapiolan lukiosta 1994. Vuodesta 1995 Saarikoski toimi Helsingin Sanomien kaupunkitoimituksen toimittajana. Vuonna 2005 h\xc3\xa4n valmistui yhteiskuntatieteiden maisteriksi Tampereen yliopistosta sivuaineena poliittinen historia. Yhdysvaltain politiikan sivuaineopintoja h\xc3\xa4n k\xc3\xa4vi Yhdysvalloissa George Washingtonin yliopistolla vuosina 1998\xe2\x80\x932000. Asuessaan Washingtonissa vuosina 1997\xe2\x80\x932001 h\xc3\xa4n toimi my\xc3\xb6s Helsingin Sanomien vakituisena avustajana. Vuosina 2003\xe2\x80\x932005 Saarikoski toimi Helsingin Sanomien politiikan toimittajana. Vuodesta 2005 vuoteen 2013 Saarikoski toimi Helsingin Sanomien Sunnuntai-osaston esimiehen\xc3\xa4. T\xc3\xa4n\xc3\xa4 aikana h\xc3\xa4n oli my\xc3\xb6s stipendiaattina Oxfordin yliopiston Reuters-instituutissa Britanniassa vuosina 2011\xe2\x80\x932012. Saarikoski ty\xc3\xb6skenteli kirjeenvaihtajana Yhdysvalloissa vuodet 2014\xe2\x80\x932018 ja kirjoitti kirjan \xe2\x80\x9dTrump - Mies kuin Amerikka\xe2\x80\x9d vuonna 2016 yhdess\xc3\xa4 Saska Saarikosken kanssa. H\xc3\xa4n siirtyi Helsingin Sanomien toimitusp\xc3\xa4\xc3\xa4llik\xc3\xb6ksi vuoden 2019 alusta.\n_START_SECTION_\nPerhe\n_START_PARAGRAPH_\nLaura Saarikosken puoliso on Saska Saarikoski. Heill\xc3\xa4 on kaksi lasta.'